# data[].attributes.headline
Tot ce dorești să știi despre felicitare

# data[].attributes.subject
Tot ce dorești să știi despre felicitare

# data[].attributes.attachment_link.readable_text
Tot ce dorești să știi despre felicitări

Este acea perioadă din an

Pe măsură ce sezonul Sărbătorilor se apropie, companiile din lumea întreagă se confrunt ă cu provocarea de a trimite clienților o felicitare care să reflecte propria identitate într-o manieră de neuitat. Acest an ar putea fi, mai mult decât oricând, momentul pentru a realiza o legătură mai strânsă cu clienții, de a lăsa o impresie plăcută și memorabilă. Dar oare de unde provine această tradiție de a trimite felicitări? Ce le face să fie de neuitat? Există peste tot în lume un standard în acest sens? I-am rugat pe partenerii noștri de pe glob să ne spună mai multe despre asta, și să ne transmită sfaturile lor în ce privește stilul și eticheta specifice fiecărei piețe. Dar mai întâi, vă vom spune o poveste.

Totul a început cu un om prea ocupat să le scrie prietenilor

Când vedem proiectele incredibil de creative care sunt realizate acum în fiecare an în atelierele de grafică, e greu să ne imaginăm că felicitările de Sărbători produse profesionist nu erau, până în 1960, în majoritatea cazurilor, decât cel mult niște cărți de vizită simple, semnate de cel care le trimitea. Înainte de acest moment, felicitarea de Sărbători era o tradiție împărtășită doar de familie și prieteni. Originea sa poate fi identificată clar, ceea ce o face să fie una din puținele tradiții de Crăciun ale cărei origini nu este controversată.

În 1843, Sir Henry Cole, promotor și protector al serviciului postal britanic, a găsit o soluție ușoară la restanțele poștale de pe biroul său. Fiind foarte strict în a răspunde tuturor mesajelor primite prin poștă, Sir Cole avea de scris circa 1000 de felicitări. A rugat atunci un prieten artist, pe John Callcott Horsley, să picteze o cartolină, care să reprezinte o cină în familie - însă a prezentat și copii ce beau vin la masa, ceea ce a fost un adevărat scandal la acea vreme. Pe spate, a dispus să fie tipărite câteva urări, și a completat fiecare felicitare cu numele destinatarului. Și astfel a creat prima felicitare de Crăciun. Aceeași felicitare a fost copiată ani întregi, până ce artiștii au decis să realizeze una proprie, dar tradiția s-a răspândit și curând a înflorit și în afara Regatului Britanic. Din Rusia Imperialistă, până în Statele Unite și Japonia, trecând prin Europa, era o tradiție să vizitezi rudele în ziua de după Crăciun și de după Anul Nou. În cazul în care nu puteau participa, musafirii lăsau de obicei o notă scrisă pentru a transmite urările lor. Felicitarea a fost adoptată destul de repede în lumea întreagă, ca o alternativă mai practică.

Se consideră că în 1875, Louis Prang, un litograf prusac care a emigrat și s-a stabilit în Boston, a creat prima felicitare de Crăciun din Statele Unite. El a adus și elemente noi procesului de imprimare al felicitării. Până la acea vreme, cartolinele se tipăreau alb-negru și erau apoi pictate de mână, ceea ce le făcea destul de scumpe. Prang învățase însă în Germania tehnica cromolitagrafiei, ceea ce i-a permis să imprime felicitările în cantități mai mari, fiind începutul popularizării felicitărilor. Pe cealaltă parte a globului, comercianții ruși au introdus pe piață tradiția felicitărilor în anul 1890, cumpărand felicitări care nu aveau tipărite urări, și adăugând de mână urări în limba rusă. Și cum se întâmplă atunci când un fenomen face înconjurul lumii, evoluția sa s-a diversificat, pentru a se adapta fiecărei regiuni.

Cum a pictat Dali o felicitare Hallmark, și cum a ajuns Moș Crăciun într-o navă spațială

Industria felicitărilor, așa cum o cunoaștem noi astăzi, a început în 1915, cu o companie americană numită The Hall Brothers company. Atunci când și-au dat seama că oamenii nu au loc să scrie pe o cartolină tot ce au de spus, aceștia au schimbat formatul de tip carte de vizită, la cel pe care îl știm din zilele noastre - 10 x 15 cm, pliată în două și plasată într-un plic. Compania a comandat în următoarele decenii lucrări de artă ale unor pictori de renume pentru a decora felicitările respective, nume precum Norman Rockwell sau Salvador Dali.

Noul format a avut un succes imediat, iar în 1925 numele companiei s-a schimbat, devenind Hallmark.

Cam în același timp, în Rusia, Revoluția din 1917 a produs schimbări și la nivel cultural, punând capăt tradiției felicitărilor de Sărbători, și a durat până prin 1940, când s-a găsit un tip de felicitare în URSS, dar care celebra doar sosirea Anului Nou. Felicitările, de multe ori cu imagini de război, erau realizate pentru a informa poporul soviet despre victoriile împotriva armatei naziste, și abia după moartea lui Stalin au în ceput să apară din nou felicitări având ca temă reprezentări ale lui Moș Gerilă, Omul de zapadă, bradul de Crăciun, etc. Chiar și atunci însă, felicitările erau pline de propagandă, fiind de multe ori legate de mesajele vremii, cum ar fi cucerirea spațiului sau expedițiile în Antarctica. În zilele noastre, felicitările de Revelion sunt o tradiție bine împământenită în Rusia și în țările slavice.

Trimiterea de felicitări: ponturi din lumea întreagă
MOMENTUL Majoritatea experților noștri au fost de acord cu privire la momentul trimiterii: ar trebui trimise la începutul lunii decembrie, și sub nici o formă nu trebuie să ajungă după ajunul Anului Nou. Însă, există și excepții de la regulă.
În primul rând ar fi unele țări ortodoxe, cum ar fi Rusia, Ucraina sau Georgia. Dupa cum explică și expertul nostru, Elena Berezina, „Rusia sărbătorește Crăciunul Ortodox pe 7 ianuarie, deci trimiterea felicitării spre sfârșitul lunii decembrie este considerat ceva normal. "

O altă excepție este Franța. După cum explică expertul nostru, Jérôme Noyelle: „În Franța poți trimite felicitările până spre sfârșitul lunii ianuarie, nu este considerat a fi o problemă, și de multe ori primim aceste felicitări după Anul Nou, cu cele mai bune urări pentru noul an „.

În Japonia însă, momentul este crucial, întrucât felicitările de An Nou (Nengajo) trebuie înmânate exact în data de 1 ianuarie. Pentru a putea realiza acest miracol, poșta japoneză oferă clienților posibilitatea de a depune felicitările spre pătrare, până la data când vor putea fi trimise, astfel încât să ajungă pe 1 ianuarie. Când primești Nengajo, nu ești bine văzut dacă nu răspunzi, deci dacă ai primit felicitarea de la cineva căruia nu i-ai trimis o astfel de felicitare, este acceptabil să trimiți o alta înapoi până pe 7 ianuarie. Însă, este de reținut că nu se obișnuiește să trimiți felicitări unei familii care a avut un deces în anul ce abia a trecut.
STILUL
Deci, ca regulă generală, trimiterea felicitărilor la începutul lunii decembrie este o metodă sigură. Desigur, în cazul Chinei, Coreei sau Vietnam-ului, care sărbătoresc noul an în februarie, sau Cambodgia și Laos, care o fac în aprilie, regulile se schimbă, ca de altfel în majoritatea țărilor asiatice.

Deși stilul felicitărilor tinde să devină mai omogen în era Pinterest, anumite particularități se disting în anumite țări.

În , tradiția Nengajo pune adesea în valoare acel animal din zodiacul anului ce urmează, de obicei pe un fond pastel.

În există o tendință puternică de a folosi citate motivaționale pe felicitările de Anul Nou. Și la fel ca în Franța, nu este ilustrat în mod deosebit Crăciunul, cât mai ales urările de fericire și succes pe felicitări de Anul Nou. Expertul nostru Daiga Mažvilaitė-Varnienė explică faptul că în Lituania " hârtiile metalice sunt foarte populare, dar există o tendință în creștere spre hârtii cu nuanțe și suprafețe cât mai naturale. Sunt preferate culorile deschise, și un design delicat. Fără hârtii lucioase, fără tipar lucios, cum este lăcuirea UV sau folio". În mod similar, Saskia Rautzenberg menționează faptul că "în Germania, tendința este de a alege o hârtie de foarte bună calitate, cu un design simplu, în culorile Crăciunului, dar fără efecte spectaculoase".

În Spania, Raquel Palencia vorbește cu entuziasm despre proiecte de felicitări extrem de îndrăznețe, în care hârtia devine vectorul unei experiențe senzoriale.

În Rusia, deși urările de Crăciun nu sunt prezente pe felicitări, ilustrațiile fac ades referire la Crăciunul tradițional și la temele de iarnă. Rusia are și o altă particularitate, dacă ai ratat felicitările de An Nou, experții noștri spun că nu trebuie să îți faci griji, întrucât Ziua Femeii este pentru companii un moment mult mai important pentru a comunica prin intermediul unei felicitări.

Având aceste repere în minte, sunteți de acum gata pentru a trimite felicitările voastre în întreaga lume. Dar înainte de a face asta, vom adăuga un ultim pont: am observat de-a lungul anilor că anumite companii sunt atât de preocupate de întrecerea pe zona de creativitate, încât uită să includă în felicitări și urările specifice. În aceste vremuri de distanțare fizică, felicitările ne pot fi de ajutor pentru a comunica cu partenerii, dar nu uitați să le adresați acestora și un mesaj. Experiența senzorială oferită de hârtie poate fi exact ce trebuie pentru a întări legătura cu aceștia, după aceste câteva luni ce au trecut, și ne așteptăm să vedem proiecte ce se vor naște într-un moment în care experiențele senzoriale sunt necesare mai multe decât oricând.

# data[].attributes.attachment_link.title
Tot ce dorești să știi despre felicitări

# data[].attributes.attachment_link.description
Pe măsură ce sezonul Sărbătorilor se apropie, companiile din lumea întreagă se confrunt ă cu provocarea de a trimite clienților o felicitare care să reflecte propria identitate într-o manieră de neuitat. Acest an ar putea fi, mai mult decât oricând, momentul pentru a realiza o legătură mai strânsă cu clienții, de a lăsa o impresie plăcută și memorabilă.

# data[].attributes.attachment_link.title
Melodii Internationale Pentru Craciun - Muzica Pentru Sarbatorile De Iarna

# data[].attributes.attachment_link.readable_text
Pe 9 decembrie este sărbătorită în fiecare an Ziua internațională a Felicitărilor de Crăciun. În doar câteva secunde poți trimite felicitări de Crăciun către persoanele care nu se află lângă tine de sărbători, însă îți dorești să știe cât de mult îi prețuiești. Pentru inspirație, ți-am pregătit mai multe felicitări de Crăciun, urări pentru prieteni, șefi și colegi de birou pe care să le trimiți în perioada sărbătorilor de iarnă.

Felicitări de Crăciun pentru familie

„Fie ca Nașterea Domnului să vă lumineze sufletele și casa, să aveți parte de sănătate, belșug și fericire!"

„În prag de sărbători, cu pacea, lumină și căldură în suflet, vă doresc sa aveți parte de zile minunate, de un Moș Crăciun darnic și bun. Crăciun fericit și La mulți ani!"

„Vă doresc ca sărbătorile de iarna să vă aducă sănătate și fericire, împlinirea tuturor dorințelor și sănătate celor dragi. La mulți ani!"

„Strălucirea stelei de Crăciun să vă lumineze inimile, iar în sufletele voastre să se oglindească lumina caldă a lumânărilor. Crăciun fericit vă dorește ...."

„Fie ca aroma de brad, portocală, colindele, cozonacul cald și mirosul de iarnă să vă umple inimile de bucurie și sufletele de liniște. Crăciun Fericit!"

„Sărbători Fericite în jurul pomului de iarnă și în mijlocul celor dragi!"

„M-ați ținut de mână și m-ați învățat cum să împodobesc primul meu pom de Crăciun. Astăzi decorez bradul și mi-aș fi dorit sa fiți lângă mine. Va urez din suflet Crăciun fericit!"

„Crăciun fericit pentru cei mai buni părinți din lume! Va mulțumesc că ați fost alături de mine de fiecare dată când am avut nevoie. Crăciun fericit, mamă și tată!"

„Un gând bun, o inima curată, un zâmbet pe a voastră față, vorbe de duh și pace în suflet este tot ce vă doresc de sărbători și în anul care vine! "

„ Vă doresc ca sărbătorile sa fie presărate cu bucurii, împlinire sufletească, liniște și sănătate. Vă mulțumesc că existați și că îmi sunteți alături, mamă și tată! "

„Fie ca fulgii de zăpadă să cadă ușor peste inima voastră și să vă aline dorul de mine. Un Crăciun plin de bucurii! "

Felicitări de Crăciun pentru șefi sau colegi

„Crăciun fericit, mult noroc mai departe și un an mai bun, mai bogat și mai frumos decât toți care au fost!"

„Sărbătorile de iarnă să vă aducă multe bucurii, surprize și îndeplinirea tuturor dorințelor."

„Frumusețea iernii, cu dulcele ecou al colindelor și cu imaginea celor dragi în suflet, să vă aducă împlinire, iubire și fericire. Sărbători fericite!"

„Crăciun plin de bucurii, căldură și imaginație"

"Mult belșug in casă, pâinea mai gustoasă, datorii puține, in anul care vine"

„Farmecul zilelor de Crăciun să te însuflețească și să-ți lumineze toată ființa! Bucura-te de adevărata semnificație a acestei sărbători alături de toți cei pe care îi iubești!"

„Anul 2022 ce stă să vină să vă aducă sănătate, fericire și împlinirea tuturor speranțelor! Sărbători fericite! La Mulți Ani!"

„Sfintele Sărbători de Crăciun să vă aducă fericire câtă poate moșul să ducă, bucurie, cât pot spiridușii să care și multă dragoste: câtă pot renii să zboare!"

„Sărbătorile albe să vă găsească veseli, fericiți și mulțumiți de realizările din acest an! Vă doresc ceea ce-mi doresc și mie: Sănătate, că-i mai bună decât toate!"

„Din lumina sărbătoririi nașterii Domnului și din speranța ce însoțește Noul An, gânduri bune și urări de sănătate, împliniri și bucurii tuturor!"

Felicitări de Crăciun pentru prieteni

"Să ai parte de cele mai fericite sărbători din viața ta! Te îmbrățișez și îți transmit cu toată dragostea gândurile mele cele mai frumoase de Crăciun. Sărbători fericite și La mulți ani!"

"Dragostea înseamnă spiritul sărbătorilor! Nu uita că Dumnezeu ne iubește atât de mult, încât ni l-a dăruit pe Fiul Său. Să îl sărbătorim astăzi!"

"De sfintele Sărbători să deschidem ușa pentru oaspeți dragi și inima pentru speranță bucurie și lumină. Să fim mai buni și să privim înainte cu încredere, știind că dacă avem credință, drumul din fața noastră va fi presărat cu împliniri."

"E sărbătoare! Bucură-te de pace și lumină alături de cei dragi ție. Dăruiește din toată inima și deschide-ți sufletul pentru a primi dragoste și fericire. Lasă-ți sufletul să renască și trăiește fiecare zi ca pe un dar neprețuit."

"Cu colinde de Crăciun, vă dorim un an mai bun, și cu dragoste creștină să primiți în dar lumină, zurgălăi de flori de gheață să vă bucure de viață, mult noroc s-aveți în toate, La Mulți Ani cu sănătate!"

"Pe la ferestre cad steluțe, iar pe foc sunt sărmăluțe, bradul e împodobit, moșul e din nou grăbit, peste tot e bucurie și Crăciunul iarăși vine. Sărbători fericite!"

„Fie că sărbătoarea Crăciunului să îți umple sufletul de bucurie, să îți aducă pace și liniște în suflet, iar lumina lui minunată să îți lumineze în continuare pașii în viață. Crăciun Fericit!"

„De Crăciun este momentul să uităm de griji și supărări, să iertam și să iubim și să ne amintim că nu suntem niciodată singuri!"

„Credință, speranță, un nou început, iubire, cadouri, prieteni adevărați ... sunt doar câteva din lucrurile pe care îți doresc să le ai de Crăciun!"

„Fie ca spiritul Crăciunului să îți mângâie sufletul, să îți aducă bucurii și prosperitate, fericire și noroc, cadouri sub brad și oameni dragi aproape!"

Felicitări de Crăciun pentru persoana iubită

„Abia aștept anul ce începe pentru a-l putea petrece alături de tine. Îți urez cele mai fericite sărbători!"
"Îți voi pune toată dragostea mea în cadoul de Crăciun. Te iubesc și vreau să petrecem împreună ajunul sărbătorii. Crăciun fericit, iubitul meu!"
"Să ne pierdem printre globuri și beteală, să alergăm prin ninsoare ca niște copii, să ne îngropăm în cadouri și să ne iubim ca doi nebuni... de Crăciun."
"Draga mea, este cel mai frumos Crăciun din viața mea. Lângă tine plutesc de fericire și tot ce îmi doresc este să nu mă trezesc niciodată din acest vis frumos. Crăciun fericit alături de mine!"
"Sărbătorile nu erau complete, dacă nu erai tu lângă mine. Îți mulțumesc pentru toate momentele frumoase din acest an, iubita mea! Sărbători fericite!"

"Ne așteaptă cea mai frumoasă perioadă din viața noastră. Urmează să petrecem o viața împreună. Te iubesc, dragostea mea! Crăciun fericit!"

„De Crăciun, dacă vine la tine un tip gras și păros și te baga într-un sac, nu te speria! I-am scris moșului că te vreau pe tine de Crăciun"
„Să ne pierdem printre globuri și beteală, să alergam prin ninsoare ca niște copii, să ne îngropăm în cadouri și să ne iubim ca doi nebuni... de Sărbători!"
"Cel mai frumos lucru la acest Crăciun este că mă pot încălzi în brațele tale. Îți mulțumesc pentru că mă faci fericită. Îți doresc din inimă sărbători fericite!"

Felicitări de Crăciun amuzante

„Ho Ho Ho, ați văzut un ren maro? Sau un spiriduș în bleu? S-aveți Moș gustos, bogat, un An Nou de Invidiat, Sănătate, La Mulți Ani (și la mulți bani)"

„Sărbători Fericite și un brad cât mai frumos, să vină Moș Crăciun cu un Ferrari și să plece pe jos!"

„Moș Crăciun cu suflet bun, Să vă aducă în Ajun, Carduri VISA Diamant, Carnavaluri pe la Rio, Brazilience-n custodie, Haide, gata cu VISA-tul, S-a mai ars și cozonacul!"

„Top! Top! Top! iar vin c-un strop, unul mic de ninsorică, să te bag la căldurică și apoi la un somn lin ca să pot să fiu sublim! Eu sunt Moșul cel Crăciun și-am venit ca să îți spun: „La mulți ani și sănătate, să ai în viața de toate, că oricum eu sunt sărac și-anul ăsta nimic nu fac."

„Bradul ăsta verde mare, parcă nu mai are stare și-aș mai vrea să dau ceva dar te-aștept pe dumneata, să-mpărțim un cadouaș, că de tu ai fost om harnic, Moș Crăciun va fi iar darnic, dar de nu ai fost cuminte Moș Crăciun o să te uite!"

„Ai și tu o viață lungă, suficient cât să-ți ajungă, dar de-ai fi puțin mai vesel, poate n-ai mai fi iar chel, la cadouri mă refer, pe care nu le dai de fel."

„E Crăciun! Este divin! Ne uităm pe geam afară...prin zăpadă Moșul zboară? ...Ni se trage de la vin..."

"L-am văzut urcând pe coș cu tupeul lui de moș, bani, noroc și sănătate le avea în coș pe toate. Crăciun fericit!"

"Moșul ți-a văzut pozele de pe Facebook... primești haine și un dicționar de Crăciun!"

Felicitări de Crăciun generale

"Fie ca Pruncul născut în ieslea din Betleem să vă umple casele și viețile cu bucurie, sănătate și multă înțelepciune pentru anul care vine. LA MULŢI ANI!"
"Fie ca sărbătorile de iarnă să vă aducă bucuria Crăciunului prin speranță, spiritul Crăciunului prin pace, emoția Crăciunului prin dragoste."
"Lumină, pace, bucurie, zăpadă, viață, dăruire, iertare, zâmbet, sărbătoare, ne aduce an de an Crăciunul. Deschide-ți sufletul și lasă căldură sărbătorilor de iarnă să te învăluie ca un vis frumos. Sărbători Fericite și La Mulți Ani!"
"Anul nou să-ţi aducă un strop de fericire, un strop de iubire, un strop de noroc și, dacă se poate, toate la un loc. La mulți ani!"
"Vă doresc ca sărbătorile de iarnă să vă aducă sănătate și fericire, împlinirea tuturor dorințelor și sănătate celor dragi. La mulți ani!"
"Lumina sfântă venită în Ajun să vă aducă în suflet un veșnic Crăciun. Sărbători de vis alături de cei dragi!"
"De sfintele Sărbători să deschidem ușa pentru oaspeți dragi, și inima pentru speranță, bucurie și lumină. Să fim mai buni și să privim înainte cu încredere, știind că dacă avem credință, drumul din fața noastră va fi presărat cu împliniri."
"Fie ca spiritul blând al Sfintelor Sărbători să ningă asupra voastră doar bucurie și senin, prosperitate, veselie și sănătate în anul ce vine! Sărbători Fericite!"
„Frumusețea iernii, cu dulcele ecou al colindelor și cu imaginea celor dragi în suflet să vă aducă împlinire, iubire și fericire. Sărbători fericite!"

„Fie ca sărbătorile de iarnă să vă aducă liniște, căldură și armonie în suflet. Crăciun fericit și un An Nou plin de împliniri!"

Tu ce texte ai pregătit pentru Ziua Felicitărilor de Crăciun ?

Te-ar putea interesa și Cele mai tari idei de cadouri pentru Secret Santa

# data[].attributes.attachment_link.title
Ziua felicitărilor de Crăciun - cele mai tari idei de texte

# data[].attributes.attachment_link.description
Pe 9 decembrie este sărbătorită în fiecare an Ziua internațională a Felicitărilor de Crăciun. În doar câteva secunde poți trimite felicitări de Crăciun către persoanele care nu se află lângă tine de sărbători, însă îți dorești să știe cât de mult îi prețuiești.

# data[].attributes.body
Adaugă o fotografie cu felicitarea realizată de tine!

# data[].attributes.body
Dacă vrei să creezi o felicitare digitală, nu ezita să utilizezi Canva!

# data[].attributes.attachment_link.title
Cum să fac o diplomă sau o felicitare digitală în Canva?